CELEX: 62020TN0651
Language: fi
Date: 2020-10-23 00:00:00
Title: Asia T-651/20: Kanne 23.10.2020 – KL v. EIP

21.12.2020   
            
            
               FI
            
            
               Euroopan unionin virallinen lehti
            
            
               C 443/28
            
         
      Kanne 23.10.2020 – KL v. EIP
      (Asia T-651/20)
      (2020/C 443/33)
      Oikeudenkäyntikieli: ranska
      
         Asianosaiset
      
      
         Kantaja: KL (edustajat: asianajajat L. Levi ja A. Champetier)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  ottaa tämän kanteen tutkittavaksi ja hyväksyy sen
               
            
                  —
               
               
                  tämän seurauksena kumoaa EIP:n 28.2.2020 tekemän päätöksen, jonka mukaan kantajan poissaolot lääkärintarkastuksista 23.12.2019, 3.2. ja 28.2.2020 ovat henkilöstöä koskevien hallinnollisten säännösten liitteessä X olevassa 3.6 artiklassa tarkoitettuja perusteettomia poissaoloja
               
            
                  —
               
               
                  tarvittaessa kumoaa 15.7.2020 tehdyn päätöksen hylätä kantajan 28.2.2020 tehdystä alkuperäisestä päätöksestä esittämä hallinnollinen valitus
               
            
                  —
               
               
                  velvoittaa EIP:n korvaamaan kantajalle aiheutunut henkinen kärsimys
               
            
                  —
               
               
                  velvoittaa EIP:n korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan henkilöstöä koskevien hallinnollisten säännösten liitteessä X olevaa 2.3 ja 3.6 artiklaa on rikottu. Kantaja väittää tältä osin, ettei se päässyt lääkärintarkastuksiin force majeure -tilanteen vuoksi, joka kuuluu edellä mainituissa säännöksissä tarkoitettuihin poikkeuksiin.
               
            
                  2)
               
               
                  Toinen kanneperuste, jonka mukaan huolenpitovelvollisuutta on laiminlyöty ja suhteellisuusperiaatetta on loukattu. Kantaja väittää erityisesti, että vastaajan kunkin työkyvyttömyyttä koskevan lääkärintodistuksen seurauksena määräämien lääkärintarkastusten systemaattisuus heikentää hänen terveydentilaansa ja pakottaa hänet käyttämään oikeussuojakeinoja, ja on edellä mainittujen periaatteiden vastaista.
               
            
                  3)
               
               
                  Kolmas kanneperuste, joka perustuu lainvastaisuusväitteeseen. Kantajan mukaan henkilöstöä koskevien hallinnollisten säännösten liitteessä X olevalla 3.4 artiklalla rikotaan Euroopan unionin perusoikeuskirjan 31 ja 34 artiklaa, koska kyseisen artiklan soveltamisella käytännössä poistetaan yhtäältä hänen vuosilomansa ja toisaalta palkkansa siitä lähtien, kun hän on käyttänyt vuosilomansa.